
ŠAKIŲ SENIŪNIJOS BUHALTERIO PAREIGYBĖS APRAŠYMAS


I. PAREIGYBĖ

	1. Šakių seniūnijos buhalterio pareigybė yra priskiriama specialistų grupei.
                     2. Pareigybės lygis – B.
                     3. Šakių seniūnijos buhalterio pareigybė reikalinga organizuoti buhalterinę apskaitą seniūnijoje ir kontroliuoti, kad racionaliai ir taupiai būtų naudojami materialiniai ir finansiniai ištekliai, užtikrinti, kad finansiniai duomenys būtų teisingi, teisėti ir atskaitomybė laiku pateikta finansuojančiai įstaigai.
	4. Seniūnijos buhalterį į darbą priima ir iš jo atleidžia savivaldybės administracijos direktorius. Tai yra darbuotojas, dirbantis pagal darbo sutartį, pavaldus seniūnui.

II. SPECIALŪS REIKALAVIMAI ŠIAS PAREIGAS EINANČIAM DARBUOTOJUI

	5. Darbuotojas, einantis šias pareigas, turi atitikti šiuos reikalavimus:
	5.1. turėti ne žemesnį kaip aukštesnįjį buhalterinį, finansinį, ekonominį išsilavinimą ar specialųjį vidurinį buhalterinį, finansinį, ekonominį išsilavinimą, įgytą iki 1995 metų;
	5.2. mokėti kaupti, sisteminti, valdyti, apibendrinti informaciją ir rengti išvadas;
	5.3. būti susipažinusiam su Lietuvos Respublikos įstatymais, Vyriausybės nutarimais ir kitais norminiais aktais, reglamentuojančiais buhalterinę apskaitą;
	5.4. savarankiškai planuoti, organizuoti savo veiklą;
	5.5.  mokėti dirbti Microsoft Office programiniu paketu;
	5.6. darbe vadovautis Lietuvos Respublikos įstatymais, savivaldybės administracijos direktoriaus įsakymais, savivaldybės tarybos sprendimais, mero potvarkiais, seniūno įsakymais.

III. ŠIAS PAREIGAS EINANČIO DARBUOTOJO FUNKCIJOS

	6. Šias pareigas einantis darbuotojas atlieka šias funkcijas:
	6.1.  apskaičiuoja visas pinigines lėšass, prekines ir materialines vertybes bei pagrindines priemones ir laiku fiksuoja buhalterinės apskaitos dokumentuose operacijas, susijusias su lėšų cirkuliacija;
	6.2. apskaičiuoja išlaidų sąmatų vykdymo operacijas, paslaugų ir atliktų darbų išlaidas;
	6.3.  tvarko specialiųjų lėšų, pavedimų lėšų apskaitą;
	6.4. apskaičiuoja ir laiku perveda fizinių asmenų pajamų mokestį ir kitas įmokas į biudžetą, valstybinio socialinio draudimo įnašus, išieškoti įsiskolinimus iš juridinių ir fizinių asmenų.
	6.5. įformina medžiagą apie lėšų ir materialinių vertybių trūkumą bei grobimą, laiku perduoda dokumentus teismo ir tardymo organams;
	6.6. buhalterinės apskaitos formas pildo pagal buhalterinius įrašus ir pirminius apskaitos dokumentus;
	6.7. saugo buhalterinius dokumentus, pagal reikalavimus įformina bylas ir laiku perduoda į archyvą;
	6.8. veda ilgalaikio ir trumpalaikio turto apskaitą, biudžeto pajamų ir išlaidų apskaitą;
	6.9. priskaito darbo užmokestį darbuotojams ir perveda į asmenines darbuotojų sąskaitas;
	6.10. veda viešųjų darbų apskaitą, teikia ataskaitas ir informuoja darbo biržą;
                    6.11. teikia informaciją VSDFV Šakių skyriui apie darbuotojus;
                    6.12. rengia finansinę ataskaitą prisilaikant VSAFAS reikalavimų.
	7.  Kontroliuoja, kad būtų:
	7.1. teisingai naudojamos lėšos skirtos darbo apmokėjimui, griežtai laikomasi etatinės, finansinės ir kasos drausmės;
	7.2. laikomasi piniginių lėšų, trumpalaikio ir ilgalaikio turto, atsiskaitymų bei turto inventorizavimų reikalavimų;
	7.3. nustatytu laiku išieškomos skolos įstaigai, laikomasi mokėjimo drausmės; 
	7.4. teisingai užpildomi pirminiai apskaitos dokumentai. Dokumentai turi būti pasirašyti įstaigos vadovo ir buhalterio.
	7.5. teisingai ir efektyviai naudojamos biudžeto, spec. programų ir pavedimų  lėšos.
	7.6. biudžeto programų sąmatų sudarymas, jų vykdymo kontrolė.

IV. ATSAKOMYBĖ

	8. Šias pareigas einantis darbuotojas atsako:
	8.1. už apskaitos dokumentų laiku ir teisingą  surašymą;
	8.2. už juose esančių duomenų tikrumą ir ūkinių operacijų teisėtumą. (Atsako apskaitos dokumentus surašę ir pasirašę asmenys);
	8.3. už neteisingai tvarkomą finansinę - buhalterinę apskaitą, ne laiku pateikiamą arba klaidingą finansinę atskaitomybę;
	8.4. už buhalterinės apskaitos tvarkymo Lietuvos Respublikos įstatymų  ir kitų teisės aktų vykdymo pažeidimus;
	8.5.  finansinės atskaitomybės sudarymo teisingumą ir savalaikiškumą;
	8.6. už biudžeto lėšų, spec. programų, pavedimų lėšų ir turto apskaitą;
	8.7. už išankstinę finansų kontrolę;
	8.8. už kitas finansų kontrolės taisyklėse numatytas procedūras. 

